b'\n_START_ARTICLE_\nTrijumvirat\n_START_PARAGRAPH_\nU istom periodu na povijesnoj sceni su se pojavile dvije li\xc4\x8dnosti; Pompej i Kras. Konzulat su dobili 70. pr. Kr. prihvativ\xc5\xa1i se namjere da uni\xc5\xa1te neke odredbe Sulinog ure\xc4\x91enja. Za kratko vrijeme bi vra\xc4\x87ena sudska vlast vitezovima, a tribunima njihova ranija prava. Opskrba jeftinim \xc5\xbeitom je tako\xc4\x91er bilo ponovno uvedeno. Pompej je bilje\xc5\xbeio vojne pobijede u ratovima protiv Mitrada, Sirije, pirata koji su plja\xc4\x8dkali na Sredozemnom moru, zadobiv\xc5\xa1i veliku popularnost. Godine 62. pr. Kr. iskrcao se s vojskom u luci Brundizij. Kad je raspustio vojsku, krenuo je u Rim. U Rimu nije dobio odobrenje senata za svoje prijedloge. Optimat, potisnut od svojih stale\xc5\xa1kih drugova, pribli\xc5\xbeio se popularima. To je bio moment za mladog Julia Cezara. Potomak roda Julija, Cezar je od po\xc4\x8detka svoje karijere bio popular. Uspinju\xc4\x87i se na dr\xc5\xbeavnoj ljestvici njegova diplomatska vje\xc5\xa1tina je posebno do\xc5\xa1la do izra\xc5\xbeaja. Marko Licinije Kras i Pompej nisu mogli odr\xc5\xbeati svoje prijateljstvo. Uz Cezarovu pomo\xc4\x87 i nagovaranje sklopljen je prvi trijumvirat 60. pr. Kr., izme\xc4\x91u Cezara, Pompeja i Krasa._NEWLINE_Poku\xc5\xa1avaju\xc4\x87i odr\xc5\xbeati veze s Pompejem i Krasom, u ljeto 56. pr. Kr. se nalazi s njima u gradu Lucca i tamo sklapaju dogovor. Dogovor je bio da Cezar ostaje u Galiji, da ima pravo na 10 legija te da \xc4\x87e konzulom postati 48.pr.Kr, dok \xc4\x87e ova dvojica konzulima postati ve\xc4\x87 sljede\xc4\x87e 55. pr. Kr._NEWLINE_Oktavijan je iznenada sa Antonijem i Lepidom (zapovijednikom Cezarove konjice) sklopio drugi trijumvirat 43. pr. Kr. u Boniji.'